**I. ERANSKINA**

**DATUEN BABESA**

**A) DATUEN BABESAREN GAINEKO OINARRIZKO INFORMAZIOA**

|  |  |
| --- | --- |
| Arduraduna | Nafar Lansare-Nafarroako Enplegu Zerbitzua |
| Helburua | Ekonomia sozialeko enpresak eta lanpostuak sortzeko eta/edo ekonomia sozialeko enpresa bihurtzeko dirulaguntzak: |
| Legitimazioa | Onespena  |
| Hartzaileak | Erakunde publikoak, kontrolekoak eta ordaintzen dutenak  |
| Eskubideak | Sartzea, zuzentzea, ezereztea edo aurka egitea, eta tratamendua mugatzea.Datuen eramangarritasuna  |
| Informazio osagarria  | Agiri honen atzealdean  |

**B) BAIMENA, DATU PERTSONALAK TRATATZEKO ETA FITXATEGI PUBLIKOETAKO DATUAK KONTSULTATZEKO**

Dirulaguntzaren eskatzaileak aitortzen du informazioa jaso duela eta horregatik berariaz ematen du baimena bildu eta tratatzeko eskabide honetan eskatutako datu pertsonalak eta, halaber, harreman administratiboan zehar sortzen diren datuak, bere eskabidea kudeatzeko eta ondoren tratamendu estatistikoa egiteko denean.

 Era berean:

[ ]  BAIMENA EMATEN DIOT NL-NEZri lor dezan –edozein erakunde edo administrazio publikotatik, zuzenean eta/edo bide telematikoen bidez, datuak egiaztatzeko zerbitzua dela medio– deialdi honen onarpena, jarraipena eta kontrola egiteko behar den informazio pertsonal guztia, honako datu hauen gainekoa: lan bizitzakoak, Gizarte Segurantzaren Diruzaintza Nagusitik; Ogasunarekiko eta Gizarte Segurantzarekiko betebeharrak eguneratuak izateari buruzkoak; eta aipatutako xederako beharrezkoa den beste edozein datu pertsonal

[ ]  EZ DIOT BAIMENIK EMATEN NL-NEZri aurretik aipatutako informazioa lortzeko, eta konpromisoa hartzen dut informazio hori aurkezteko eskaera tramitatu dadin, eta badakit aurkezten ez badut nire eskabidea ez dela onartuko.

(e)n, (e)ko aren (e)(a)n

(Sinadura)

OHARRAK

* Ematen den informazioaren barruan hirugarrenen datuak agertzen badira, eskatzaileak konpromisoa hartzen du haiei emateko dokumentu honetan adierazitakoaren berri.

**C) INFORMAZIO OSAGARRIA**

Datu pertsonalen tratamendua honako arau hauen arabera eginen da: 2016/679 Erregelamendua (EB), 2016ko apirilaren 27koa, Europako Parlamentuarena eta Kontseiluarena, datu pertsonalen tratamenduari eta datu horien zirkulazio askeari dagokienez pertsona fisikoak babesteari buruzkoa, eta 95/46/EE Zuzentaraua indargabetzen duena; eta 3/2018 Lege Organikoa, abenduaren 5ekoa, Datu Pertsonalak Babesteari eta Eskubide Digitalak Bermatzeari buruzkoa.

Erregelamendu horren 13. artikuluan xedatutakoa betez, hauxe jakinarazten da:

ZEIN DA ZURE DATUEN TRATAMENDUAREN ARDURADUNA?

Arduraduna da Nafar Lansare-Nafarroako Enplegu Zerbitzua, helbide hau duena: Tomás Caballero parkea 1, “Printzearen Gotorlekua II” eraikina, 31005, Iruña

Honako hauek dira Nafarroako Gobernuko Datuak Babesteko ordezkariarekin harremanetan jartzeko datuak: Karlos III.aren etorbidea 2, 31002 Iruña.

ZEIN HELBURUREKIN?

Helburu nagusia da deialdi hau kudeatzea. Horrez gain, helburu estatistikoetarako erabiliko dira.

ZENBAT DENBORAN GORDETZEN DIRA?

Emandako datu pertsonalak gordeko dira tratamenduaren helburuak betetzeko behar den denbora guztian.

ZEIN DA TRATAMENDUAREN OINARRI JURIDIKOA?

Tratamenduaren legitimazioa interesdunaren baimenean oinarritzen da. Dena dela, datu horiek eman beharra dator Dirulaguntzei buruzko azaroaren 9ko 11/2005 Foru Legearen eskakizunetatik.

Horren ondorioz, interesdunak ez badu baimena ematen bere datuak tratatzeko, ezin izanen du dirulaguntza jaso, eta ez badu baimentzen behar diren datuak aipatutako beste lekuetatik hartzea, berak aurkeztuko du behar den dokumentazioa, bere eskabidea tramitatu ahal izateko.

ZEIN DIRA DATUEN HARTZAILEAK?

Nafarroako Gobernuaren beste organo batzuei lagatzen ahalko zaizkie, baita beste administrazio publiko batzuei edo kontroleko agintari, epaimahai eta erakundeei ere, beren egitekoak bete ditzaten. Finantza entitateei ere lagatzen ahalko zaizkie, ordainketak kudeatzeko.

NOLA LORTZEN DIRA ZURE DATU PERTSONALAK?

Batez ere eskabidean emandakoak dira. Beste batzuk harreman administratiboan zehar sortzen dira, eta beste zenbait, berriz, administrazio eta erakunde publiko nahiz pribatuek jaso beharrekoak dira, kudeaketa egokia egiten bada.

ZER DATU TRATATZEN DIRA?

Funtsean, identifikazio datuak, harremanetan jartzekoak, sozioekonomikoak eta finantzarioak eta, behar denean, lan jardunari buruzkoak.

ZER ESKUBIDE DITUZU ZURE DATUAK EMATEN DITUZUNEAN?

Zure datuei dagokienez honako eskubide hauek erabil ditzakezu:

* Datuetan sartzeko eskubidea: jakitea zer datu ari diren tratatzen.
* Zuzentzeko eskubidea: okerrekoak direnean.
* Kontra egiteko eskubidea: zure datuen tratamendua eten dadin, salbu eta bidezko arrazoi larriak badaude edo erreklamazioak aurkezteko edo defendatzeko.
* Ezabatzeko eskubidea: zer helbururekin jaso ziren, xede horretarako beharrezkoak ez diren datuak ezerezteko.
* Mugatzeko eskubidea: tratamendua mugatzeko; kasu horretan, bakarrik erabiliko dira erreklamazioak aurkezteko edo defendatzeko.
* Datuak eramangarriak izateko eskubidea: guk zuri zure datuak ematekoa, gero beste arduradun bati emateko.
* Baimena baliogabetzeko eskubidea: esan nahi du edonoiz egin daitekeela atzera baimenean, tratamendurako baimena eman ondoren, horrek eraginik ez duela emandako baimenean oinarrituriko tratamenduaren zilegitasunean, eta hortik etor daitezkeen ondorioekin.

Eskubide horiek erabiltzeko, idazki bat aurkeztuko duzu, Nafar Lansare-Nafarroako Enplegu Zerbitzuari zuzendua.

Zure eskubideak erabiltzeko idazkien ereduak Datuak Babesteko Espainiako Bulegoaren webgunean aurkituko dituzu (www.agpd.es).

Halaber, jakinarazten zaizu erreklamazioa aurkez diezaiekezula bai kontrol agintaritzari, datuen babesaren alorrean eskumena duenari, bai Nafarroako Gobernuko Datuak Babesteko ordezkariari.